**INPUT KENYATAAN MEDIA UNIT PENERAJU AGENDA BUMIPUTERA (TERAJU)**

**BERSEMPENA**

**SESI LIBAT URUS UNIT PENYAMPAIAN KEMAKMURAN BERSAMA (SEPADU) DAN UNIT PENERAJU AGENDA BUMIPUTERA (TERAJU) DENGAN PIHAK BERKEPENTINGAN – SESI BERSAMA AGENSI KERAJAAN, NGO DAN KOPERASI NEGERI KEDAH**

**ALOR SETAR, 12 JULAI 2020**

1. Unit Peneraju Agenda Bumiputera (TERAJU) ditubuhkan pada tahun 2011 dengan mandat sebagai unit strategik yang berperanan meneraju, memacu dan menyelaras penyertaan Bumiputera dalam ekonomi negara secara mampan.
2. Ia dipacu Jabatan Perdana Menteri (JPM) dan kesemua program dijalankan melalui kerjasama dengan kerajaan negeri, agensi kerajaan, agensi wilayah pembangunan koridor, syarikat-syarikat milik kerajaan (GLC) dan pihak swasta.
3. Sejak 2012, TERAJU telah bekerjasama dengan **Pihak Berkuasa Perlaksanaan Wilayah Utara (NCIA)** dan berkolaborasi bersama agensi-agensi tempatan serta institusi pengajian tinggi bagi memastikan agenda Bumiputera di negeri-negeri koridor utara dilaksana dengan berkesan menerusi program Program Syarikat Bumiputera Berprestasi Tinggi (TERAS), Dana Mudahcara, Skim Permulaan Usahawan Bumiputera (SUPERB) dan Dana Pembangunan Usahawan Bumiputera (“DPUB”).
4. Di negeri Kedah sahaja, TERAJU mencipta nilai pelaburan RM517.64 juta ringgit, menyalurkan bantuan bernilai RM136.7 juta kepada komuniti usahawan Bumiputera di “Negeri Jelapang Padi”, memanfaatkan 472 penerima termasuk syarikat & usahawan, serta mencipta 3,096 peluang pekerjaan.
5. Dana Pembangunan Usahawan Bumiputera (DPUB) memperuntukkan RM7.5 juta bagi pembangunan program innovasi komuniti Bumiputera B40 terutamanya di kawasan luar bandar bagi tahun 2020.
6. Skim Permulaan Usahawan Bumiputera (SUPERB) memperuntukkan RM15 juta sebagai bantuan geran pembangunan perniagaan sehingga RM500 ribu bagi menyokong idea perniagaan yang inovatif dan kreatif bagi syarikat permulaan (start-up) Bumiputera kurang dari 3 tahun dan individu Bumiputera berumur antara 21 hingga 40 tahun bagi tahun 2020.
7. Bagi Program Syarikat Bumiputera Berprestasi Tinggi (TERAS), peruntukkan bagi tahun 2020 adalah sebanyak RM20 juta untuk inisiatif “Bumiputera Supply Chain” (BSC) dalam sektor pembekalan dan peruncitan yang disediakan kepada Perusahan Kecil dan Sederhana (PKS) dan *Anchor* Bumiputera berbentuk pembiayaan hybrid iaitu pinjaman mesra dan geran.

**~ RUANGAN INI DIBIARKAN KOSONG ~**